Diari Oficial de la Generalitat Valenciana


Sumari del DOGV 7985, del 22-02-2017 (2017/1437)

ACORD de 17 de febrer de 2017, del Consell, pel qual s'autoritza modificar les dades descriptives de la línia T0424, «Ajudes a col·lectius especialment vulnerables, menors d'edat, a ampliar en pròxims exercicis pressupostaris», del capítol 4 del programa 412.25, Serveis Generals de la Secretaria Autonòmica de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7985

Data del DOGV
:   22-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1437


Data del document
:   17-02-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de febrer de 2017, del Consell, pel qual s'autoritza modificar les dades descriptives de la línia T0424, «Ajudes a col·lectius especialment vulnerables, menors d'edat, a ampliar en pròxims exercicis pressupostaris», del capítol 4 del programa 412.25, Serveis Generals de la Secretaria Autonòmica de la Conselleria de Sanitat Universal i Salut Pública. [2017/1437]  
L'annex de transferències i subvencions corrents del programa 421.25, Serveis Generals de la Secretaria Autonòmica, de la Conselleria de Sanitat Universal i Salut Pública, inclou la línia de transferència T0424, «Ajudes a col·lectius especialment vulnerables, menors d'edat, a ampliar en pròxims exercicis pressupostaris».  
Aprovat el Decret 15/2017 pel Consell en sessió de 10 de febrer, resulta procedent modificar les dades relatives als beneficiaris previstos de l'esmentada línia.  
En conseqüència i d'acord amb el que disposen els articles 21 i 23 de la Llei 14/2016, de pressupostos de la Generalitat per a 2017, a proposta del conseller d'Hisenda i Model Econòmic, el Consell, prèvia deliberació, en la reunió de 17 de febrer de 2017,  
  
  
ACORDA  
  
Modificar, en l'annex de transferències i subvencions corrents del programa 412.25, Serveis Generals de la Secretaria Autonòmica, els beneficiaris de la línia T0424, «Ajudes a col·lectius especialment vulnerables, menors d'edat, a ampliar en pròxims exercicis pressupostaris», en els termes següents:  
  
Redacció actual Redacció Modificada  
Beneficiaris previstos:   
menors d'edat amb TSI 003 Beneficiaris previstos: menors de 18 anys, residents a la Comunitat Valenciana amb un règim d'aportació farmacèutica assignat TSI 003 o bé ser menors no registrats ni autoritzats a residir a Espanya, que, en els termes que preveu el Decret llei 3/2015, de 24 de juliol, del Consell, pel qual es regula l'accés universal a l'atenció sanitària a la Comunitat Valenciana, hagen sigut acreditats en el codi de règim d'aportació farmacèutica F003.  
  
  
València, 17 de febrer de 2017  
  
La consellera secretària,  
MÓNICA OLTRA JARQUE